Diari Oficial de la Generalitat Valenciana


Sumari del DOGV 5533, del 13-06-2007 (2007/6875)

RESOLUCIÓ de 24 de maig de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col?laboració entre el Ministeri de Justícia, la Fiscalia General de l'Estat i la Generalitat, per a la cessió dels drets d'ús dels programes d'aplicació de gestió processal de les Fiscalies a favor de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5533

Data del DOGV
:   13-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6875


Data del document
:   24-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * ciència jurídica
    * ministeri fiscal
    * administració central
    * ciència econòmica

RESOLUCIÓ de 24 de maig de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col'laboració entre el Ministeri de Justícia, la Fiscalia General de l'Estat i la Generalitat, per a la cessió dels drets d'ús dels programes d'aplicació de gestió processal de les Fiscalies a favor de la Comunitat Valenciana.  
 [2007/6875]  
Subscrit, després de la tramitació prèvia reglamentària, entre el Ministeri de Justícia, la Fiscalia General de l'Estat i la Generalitat, el 7 de maig de 2007, un Conveni de col·laboració per a la cessió dels drets d'ús dels programes d'aplicació de gestió processal de les Fiscalies a favor de la Comunitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0501/007, i que figura com a annex d'esta resolució.  
València, 24 de maig de 2007.- La directora general de Relacions amb les Corts i Secretariat del Govern: Angélica Such Ronda.  
CONVENI DE COL·LABORACIÓ ENTRE EL MINISTERI DE JUSTÍCIA, LA FISCALIA GENERAL DE L'ESTAT I LA GENERALITAT, PER A LA CESSIÓ DELS DRETS D'ÚS DELS PROGRAMES D'APLICACIÓ DE GESTIÓ PROCESSAL DE LES FISCALIES A FAVOR DE LA COMUNITAT VALENCIANA  
Madrid, 7 de maig de 2007  
R E U N I T S  
El Ministre de Justícia, Sr. Mariano Fernández Bermejo, d'acord amb el Reial Decret 235/2007, de 9 de febrer, i fent ús de les competències que li corresponen en virtut de la disposició addicional tretzena de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El Fiscal General de l'Estat, Sr. Cándido Conde-Pumpido Touron, en virtut del Reial Decret 756/2004, de 23 d'abril, i en l'exercici de la representació del Ministeri Fiscal en tot el territori espanyol i de la Direcció Superior que li atorga l'article 22.2n de l'Estatut Orgànic del Ministeri Fiscal.  
El conseller de Justícia, Interior i Administracions Públiques, Sr. Miguel I. Peralta Viñes, actuant en representació de la Generalitat, autoritzat per a la signatura del present Conveni de col·laboració, per acord del Govern Valencià de data 9 de març de 2007.  
Es reconeixen mútuament competència i capacitat per a subscriure aquest Conveni i  
EXPOSEN  
Que entre els qui ostenten responsabilitats en l'administració de Justícia, constitueix una prioritat el foment i ús generalitzat de les noves tecnologies, com a eina necessària i imprescindible per a la millora de la Justícia. En aquest sentit, el fiscal general de l'Estat, des del seu nomenament aposta, de forma ferma i decidida, per la incorporació de les noves tecnologies electròniques, informàtiques i telemàtiques en l'àmbit del Ministeri Fiscal, la qual cosa permetrà dinamitzar les comunicacions entre les fiscalies i els òrgans jurisdiccionals i amb els distints operadors jurídics; per agilitar la tramitació de processos, així com per acostar l'administració de Justícia al ciutadà. També reforçarà el principi d'unitat d'actuació del Ministeri Fiscal, facilitant una comunicació àgil i segura entre les fiscalies i la Fiscalia General de l'Estat.  
Permetrà a més l'obtenció d'estadístiques com a eina eficaç, que possibilite l'obtenció d'informe fiable i de qualitat sobre l'estat de l'administració de Justícia; coneixement i informació que constituïxen premissa bàsica per a una adequada i encertada presa de decisions per part dels responsables públics amb competència en la matèria, la qual cosa, al seu torn, conduirà a un estalvi de temps i costos, a una millora en la gestió de les fiscalies i, en definitiva, contribuirà a millorar el servei que el Ministeri Fiscal rendeix a la societat.  
L'Estat té competència exclusiva en matèria d'Administració de Justícia, conforme estableix l'article 149.1.5ª de la Constitució Espanyola.   
L'article 40 de la Llei Orgànica 1/2006, de 10 d'abril, de Reforma de la Llei Orgànica 5/1982, de l'1 de juliol, d'Estatut d'Autonomia de la Comunitat Valenciana, estableix que correspon a la Generalitat exercir a la Comunitat Valenciana totes les facultats que la Llei Orgànica del Poder Judicial reconega o atribuïsca al Govern de l'Estat.  
Per Reial Decret 293/1995, de 24 de febrer, es va aprovar el traspàs de funcions de l'administració de l'Estat a la Comunitat Valenciana, en matèria de provisió de mitjans materials i econòmics per al funcionament de l'administració de Justícia. I en l'apartat B)3.b) del seu annex s'assenyala que l'administració de l'Estat i la Comunitat Valenciana establiran els necessaris instruments de col·laboració per a la promoció i utilització de béns informàtics.  
Per a la consecució dels objectius exposats, el Ministeri de Justícia ha desenvolupat, de comú acord amb la Fiscalia General de l'Estat, i per a facilitar la gestió processal penal de les fiscalies, una aplicació informàtica de gestió processal penal. Sent el Ministeri de Justícia titular dels drets d'explotació de la dita aplicació i havent mostrat la Generalitat la seua disposició a contribuir que el Ministeri Fiscal puga comptar, a la Comunitat Valenciana, amb aquesta nova eina, assumint la implantació pel seu compte d'aquesta aplicació informàtica de gestió processal en les fiscalies radicades al seu territori, ambdues administracions   
ACORDEN  
Primer. Objecte del Conveni de col·laboració  
El Ministeri de Justícia cedeix a la Generalitat els drets d'ús del mòdul de gestió processal penal de les fiscalies, a l'efecte de la seua implantació i utilització a les fiscalies de la Comunitat Valenciana, així com aquells altres mòduls que vaja desenvolupant per a permetre una gestió integral de la Fiscalia en tots els ordes jurisdiccionals.  
Segon. Millores dels programes informàtics  
El dret que se cedeix inclou l'adaptació dels programes informàtics necessaris per a la seua millora funcional. Per a garantir que les modificacions s'adeqüen a les necessitats del Ministeri Fiscal, la Fiscalia General de l'Estat supervisarà les que es duguen a terme, així com promourà les noves funcionalitats que es consideren necessàries per a aconseguir una milloria de l'aplicació informàtica, objecte d'aqueste conveni.  
Les modificacions que es realitzen, tant pel Ministeri de Justícia com per la Generalitat, a la qual se cedeix els drets d'ús, seran posades a disposició de la Fiscalia General de l'Estat per a la seua implantació en altres fiscalies.  
Tercer. Caràcter gratuït de la cessió  
La cessió, objecte d'aquest Conveni, es realitza amb caràcter gratuït sense cap tipus de contraprestació a càrrec de la Generalitat.  
Quart. Compromisos de la Generalitat  
La Generalitat assumeix la implantació i manteniment de l'aplicació, com també de les modificacions que puguen generar-se com a resultat del present Conveni, i es compromet a no facilitar a tercers ni els programes objecte de cessió ni cap documentació tècnica associada al mateix, sense previ consentiment del Ministeri de Justícia.  
Cinqué. Compromisos de la Fiscalia General de l'Estat  
La Fiscalia General de l'Estat vetlarà per la correcta implantació de l'aplicació, i haurà de comptar amb el consens previ de la conselleria de Justícia, Interior i Administracions Públiques, determinant els requisits bàsics que hagen de complir-se en la posada en marxa de la mateixa. Al seu torn, dictarà les instruccions adients per a garantir el correcte ús de les aplicacions informàtiques que es posen en marxa a les fiscalies  
Sisé. Òrgans de seguiment i tècnics  
A fi d'impulsar les actuacions previstes en aquest Conveni, i garantir el seu desenvolupament integral, es creen els òrgans següents:  
Comissió de Seguiment.  
Comissió Tècnica.  
La Comissió de Seguiment estarà integrada per un representant de cada una de les parts, amb el nivell administratiu que es determine en el moment de la convocatòria; així com un representant de la Delegació del Govern a la Comunitat Autònoma.  
La Comissió de Seguiment podrà ser convocada per qualsevol dels seus membres, indicant els assumptes a tractar en la mateixa. En tot cas es reunirà una vegada per semestre.  
La Comissió Tècnica estarà formada per una representació tècnica de cada una de les parts signatàries, amb alta qualificació professional en matèria de tecnologies de la informació i les comunicacions.  
La Comissió Tècnica elevarà propostes a la Comissió de Seguimen,t en tot el que es refereix a l'execució del Conveni. Així mateix desenvoluparà les actuacions i programes que li siguen encomanats per aquella, en particular el desenvolupament del pla d'implantació de les aplicacions informàtiques.  
La Comissió Tècnica es reunirà almenys una vegada al trimestre i, en tot cas, quan siga convocat per qualsevol dels seus membres, prèvia indicació dels assumptes a tractar.  
Les convocatòries, acords i documentació dels òrgans de seguiment es produiran i custodiaran per una Secretaria administrativa, el règim de la qual s'establirà en la primera reunió la Comissió de Seguiment.  
Els òrgans de seguiment del Conveni adoptaran les seues decisions en plena coordinació amb els òrgans sectorials de cooperació en matèria tecnològica entre l'Estat la Comunitat Autònoma de València i la Fiscalia General de l'Estat.  
Sèté. Eficàcia  
El present Conveni té una duració indefinida, comptadora des de l'1 de gener de 2007, llevat que qualsevol de les parts ho denuncie expressament, amb tres mesos d'antelació a la data que es pretenga donar per finalitzat.  
Vuité. Naturalesa del Conveni de col·laboració i resolució de controvèrsies  
El present Conveni té naturalesa administrativa. Les qüestions litigioses sorgides sobre la interpretació, execució, modificació, resolució i efectes que pogueren derivar-se de l'aplicació del present Conveni, hauran de resoldre's de mutu acord de les parts, en el si de la Comissió de Seguiment constituïda. Si no resultara possible aconseguir el dit acord, les qüestions litigioses seran de coneixement i competència de l'orde jurisdiccional contenciós administratiu, de conformitat amb el que preveu la Llei 29/1998, de 13 de juliol, reguladora de la dita jurisdicció.  
I de conformitat amb quant antecedix, en exercici de les facultats que legalment corresponen a cada un dels signants, i obligant les administracions públiques que cada u representen, se subscriu el present Conveni, en triple versió, i a un sol efecte, en el lloc i la data indicats.  
El conseller de Justícia, Interior i Administracions Públiques: Miguel Ignacio Peralta Viñes   
El ministre de Justícia: Mariano Fernández Bermejo  
El fiscal general de l'Estat: Cándido Conde-Pumpido Touron